شەفەق نیوز/ وەڕێۆبەرایەتی هاتووچو پارێزگای سلێمانی راگەیان لە رووژ ٢٠٢١/٤/٣ ئەوەسا دەسکەێدە چەسپانن باج دارایی لە بان ئەو رانندەیلە ک پابەند وە ریکارە مقەیەتیەکان نیین.
وەڕێۆبەرایەتیەگە ئمڕوو لە بەیاننامەیگ وت: وەزارەت ناوخۆی هەرێم کوردستان چەن بڕیار نوویگ ئەرا نواگردن ڤایڕۆس کۆڕۆنا لە بەیاننامەی ژمارە (١٢) لە ساڵ (٢٠٢١) دەرکرد، و لە مادەی ١٣ وت: بایەدە رانندەیل (تایبەت، بار، کرا) و لەوەختیگ سوارەیل وەگەردی بوون بایەدە دەمامەک وەکار بارن، و ئەگەر نە، باج ٢٠ هەزار دینار لەبان سوار و رانندەگە چەسپیەێد.
و دووپات کرد ک ئی بڕیارە لە ڕووژ شەممە، سێی نیسان کەفێدە ئاست جیوەجیکردن.
